OpenLLM-France/wikimedia huggingface dataset:
# Estació de Son Sardina

L'estació de Son Sardina és una estació del metro de Palma. Fou posada en servei el 25 d'abril de 2007.
És una estació a l'aire lliure, al contrari de la resta d'estacions de la xarxa, situada devora la barriada de Son Sardina, adjacent a les vies del Ferrocarril de Sóller i la carretera de Sóller. S'hi accedeix per un edifici ample, que dona amb les barreres tarifàries abans de sortir a la zona de vies, amb dues andanes laterals, que s'interconnecten a través d'un pas inferior.
Línies que passen per aquesta estació :
| Procedència/Destinació | < | Línia | > | Procedència/Destinació |
| Metro de Palma |||||
| Estació Intermodal - Plaça d'Espanya | Camí dels Reis | 1 | Universitat | Universitat |
Mapa Metro de Palma :
# Amr ibn Yaqub

Abu-Hafs Amr ibn Yaqub ibn Muhàmmad ibn Amr ibn al-Layth (àrab: أبو حفص عمرو بن يعقوب بن محمد بن عمرو بن الليث, Abū Ḥafṣ ʿAmr b. Yaʿqūb b. Muḥammad b. ʿAmr b. al-Layṯ), més conegut simplement com a Amr ibn Yaqub, fou besnet del fundador de la dinastia safàrida i emir de Sistan del 912 al 913.
El 900, després de la derrota i captura d'Amr ibn al-Layth a Balkh, el poder safàrida es va enfonsar i els samànides van poder ocupar el Sistan (911), on Abu-Sàlih Mansur ibn Ishaq, cosí de l'emir samànida Àhmad II ibn Ismaïl fou nomenat governador. Les forces ocupants foren molt impopulars pels maltractes que feien a la gent i el governador va fer una pressió fiscal excessiva.
El 912 va esclatar una revolta dirigida pel cap kharigita Muhàmmad ibn Hurmuz anomenat mawla Sansali, un antic mawla del safàrida Muhàmmad ibn Amr ibn al-Layth (mort en 887); els rebels van buscar a un príncep safàrida per posar-lo al front del moviment, i van trobar al jove príncep Amr, de 10 anys, que era l'únic membre de la família en línia directa que havia sobreviscut. Muhàmmad ibn Hurmuz i els ayyars de Sistan (una milícia organitzada originalment per lluitar contra els kharigites) van aniquilar a la guarnició samànida de Zarang i van empresonar el governador; quan va tenir el poder, Muhàmmad ibn Hurmuz va fer llegir la khutba en el seu propi nom i va suprimir el del jove príncep però les forces legitimistes eren molt fortes i un contracop d'estat dirigit per Muhàmmad ibn Abbàs Kulakí va restaurar el jove Amr (2 de maig del 912).
Àhmad ibn Ismaïl va preparar una expedició per restaurar l'autoritat samànida i un exèrcit dirigit per Hussayn ibn Alí Marv ar-Rudí i un altre sota els generals Abu-Bakr Muhàmmad ibn Mudhàffar Mutají i Simjur Dawatí va entrar a Sistan i va suprimir el moviment (913). Quan s'acostava un exèrcit samànida, el governador va quedar lliure i els caps ayyar foren executats. Amr fou enviat a un honorable exili a la cort a Bukharà (entre maig i juliol del 913).
Simjur fou nomenat governador i va governar un parell d'anys, però després de l'assassinat d'Àhmad II ibn Ismaïl els samànides no van tardar a perdre el poder a Sistan.

## Bibliografia

* J. Walker, The Coinage of the Second Saffarid Dynasty in Sistan, ANS Numismatic Notes and Monographs 72, Nova York 1936
* Cambridge History of Iran IV
# Adobat

«Adobat» té aquests significats:
* Adobament (alimentació), preparació d'un aliment addicionant-hi diverses substàncies que en canviaran les característiques gustatives
* Adoberia, transformar la pell en cuir mitjançant certes substàncies que fan que la pell no es podreixi i tingui característiques físiques adequades.
* Adobatge, aplicació d'adobs químics o orgànics a la terra per tal de millorar-ne la fertilitat.
# Spade (Texas)

Spade és una concentració de població designada pel cens dels Estats Units a l'estat de Texas. Segons el cens del 2000 tenia 100 habitants.

## Demografia

Segons el cens del 2000, Spade tenia 100 habitants, 38 habitatges, i 31 famílies. La densitat de població era de 19,7 habitants per km².
Dels 38 habitatges en un 39,5% hi vivien nens de menys de 18 anys, en un 55,3% hi vivien parelles casades, en un 18,4% dones solteres, i en un 15,8% no eren unitats familiars. En el 15,8% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 2,84.
Per edats la població es repartia de la següent manera: un 28% tenia menys de 18 anys, un 15% entre 18 i 24, un 32% entre 25 i 44, un 15% de 45 a 60 i un 10% 65 anys o més.
L'edat mediana era de 29 anys. Per cada 100 dones de 18 o més anys hi havia 94,6 homes.
La renda mediana per habitatge era de 36.250 $ i la renda mediana per família de 36.875 $. Els homes tenien una renda mediana de 23.750 $ mentre que les dones 26.250 $. La renda per capita de la població era d'11.917 $. Aproximadament el 21,2% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Spade». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Olga Syahputra

Olga Syahputra (Jakarta, Indonèsia, 8 de febrer del 1983 - Singapur, 27 de març de 2015) va ser un actor, comediant i mestre de cerimònies indonesi. Sovint havia actuat com a transsexual però sempre va negar ser homosexual.

## Biografia

Syahputra va néixer a Jakarta, Indonèsia. És el gran de set germans i germanes, i els pares són Nur i Nurhida Rachman. Quan era jove, només demanava fotos i autografs d'estrelles que adorava. La sort li canvia quan obté un paper al film Lenong Bocah. No obstant això, havia de seguir les classes a Padang. No tenint diners, Olga es veu obligat a vendre la seva nevera per pagar els seus cursos. Un amic d'Olga, Bertrand Antolin, es proposa de comprar-li una nova nevera. Olga va ser igualment l'ajudant de la cantant Rita Sugiarto. Més tard, els seus esforços porten els seus fruits quan obté un paper a Kawin Gantung i Sí Yoyo. Esdevé presentador a Ngidam a la cadena de televisió SCTV en companyia de Jeremy Thomas. Olga igualment ha actuat a Jangan Cium Gue seguida d'Extravaganza ABG el 2005. En aquest període, el nom d'Olga es popularitza a Indonèsia. El 2007, apareix amb Indra Bekti i Indy Barends als premis Ceriwis a Trans TV. El 2008, Olga esdevé presentador TV a Dahsyat a RCTI i YKS. Fins al març de 2011, és acompanyat per Jessica Iskandar. Rumors deien que Olga es casaria amb Jessica.
Olga va ser premiat com a « presentador preferit d'emissions de varietats/musical » i el comic més apreciat als premis Panasonic 2009 i 2010 difosos sobre RCTI, MNCTV i Global TV (Indonèsia). A més del seu paper de presentador, ha actuat a Skandal Cinta Babi Ngepet i Mau Lagi. També ha compost dues cançons titulades Hancur Hatiku i Jangan Ganggu Aku Lagi gravades a l'etiqueta Nagaswara.
Va morir d'una Meningitis el 27 de març de 2015, a Singapur.

## Filmografia

* Tina Toon dan Lenong Bocah The Movie (2004)
* Susahnya Jadi Perawan (2008)
* Basahhh... (2008)
* Cintaku Selamanya (2008)
* Mas Suka, Masukin Aja-Besar Kecil It's Okay (2008)
* Pacar Hantu Perawan (2011)
* Kung Fu Pocong Perawan (2012)
* Taman Lawang (2013)

## Referències

* ↑ Olga Syahputra Meninggal Dunia di Singapura, showbiz.liputan6.com; accessed 27 març 2015.(indonesi)
* ↑ Staff «Comedian Olga Syahputra passes away in Singapore». The Jakarta Post, 27-03-2015 [Consulta: 27 març 2015].
* ↑ Perfil a Krosceknews.com,
* ↑ «Olga Syahputra, Modal Sok Akrab». Arxivat de l'original el 2015-12-22. [Consulta: 18 desembre 2017].
* ↑ «Olga plans to marry host partner» (en anglès), 21-10-2011.
# Lluís Ros Medir

Lluís Ros Medir (Palafrugell, 1911 - 1994), sabater palafrugellenc, autor d'uns diaris personals molt valuosos pel seu testimoni de la República i de la Guerra Civil. Ros fou enviat, durant la Guerra, al front d'Aragó.

## Biografia

Lluís Ros i Medir va néixer a Palafrugell el 4 d'abril de 1911. Fou l'únic fill de Frederic Ros Bonany i Sofia Medir Colom, que vivien al carrer Pi i Margall i després es traslladaren a viure al carrer de la Tarongeta. Treballà de sabater en el taller de Miquel Plana i a can Peguina, a més d'ajudar en les tasques del mas Casa Nova de Regencós, propietat dels seus sogres. Dedicava el seu temps lliure a escriure un diari personal, escoltar tangos, transcriure lletres de cançons o a fer poemes per a la seva xicota, Llúcia Saballs.
Ros va fer el servei militar els anys 1933 i 1934 a Maó, des d'on enviava cartes a la seva xicota. Amb l'esclat de la Guerra Civil s'hagué de reincorporar a la disciplina militar l'any 1937 i va ser destinat al front d'Aragó, entre les poblacions de Bujaraloz, Belchite i Sástago. Des del front escriu la major part de la seva correspondència, destinada als seus pares i a la seva xicota.
Travessà la frontera per la Vajol el febrer de 1939 i va ser internat al camp de concentració d'Argelers. Va optar per tornar a Espanya entrant per Hendaia, va restar pres a la plaça de toros de Donostia primer i al Monestir de San Marcos de Lleó després, fins que al cap d'un temps rebé un aval des de Palafrugell que li va permetre tornar a la vila. Quan va tornar, es casà amb Llúcia amb qui tingué un fill, en Miquel. Lluís continuà de sabater, muntant el seu propi taller a casa seva. També dedicava unes quantes hores al seu hort al carrer de Begur.
Lluís Ros morí a Palafrugell el 1994. El seu fons documental es conserva a l'Arxiu Municipal de Palafrugell.

## Referències

* 1 2 GAITX MOLTÓ, Jordi. Memòria de la República i la Guerra Civil. El testimoni de Lluís Ros i Medir (1932-1938). Ajuntament de Palafrugell. 2006.
* 1 2 3 4 «Fons documentals de l'Arxiu Municipal de Palafrugell». Ajuntament de Palafrugell. Arxivat de l'original el 2014-08-08. [Consulta: 6 agost 2014].
# Tavrítxeskoie (Krasnodar)

* Per a altres significats, vegeu «Tavrítxeskoie».
Tavrítxeskoie (en rus: Таврическое) és un poble (un khútor) del raión de Kushchóvskaya del krai de Krasnodar, a Rússia. Està situat en les terres baixes de Kuban-Azov, al costat de la frontera de l'óblast de Rostov, a la vora del riu Mókraya Chuburka, 18 km al nord de Kusxóvskaia i 187 km al nord de Krasnodar, la capital del krai. Tenia 28 habitants el 2010
Pertany al municipi Srednechuburkskoye.
Pel costat de la localitat passa la línia de ferrocarril del Caucas Nord, que separa al khútor de Séverni.

## Referències

* ↑ Població el 2010 (rus)
# Blanca de Castella

«Blanca de Castella» té aquests significats:
* Blanca de Castella i d'Anglaterra, esposa del rei de França Sant Lluís dilla del rei Alfons VIII de Castella i d'Elionor d'Anglaterra
* Blanca de Portugal i Castella, filla d'Alfons III de Portugal i de Beatriu de Castella (1259–1321)
* Blanca de Castella (1319 - ?), neta de Jaume II de Catalunya-Aragó.
* Blanca de Borbó, esposa del rei de Castella Pere I el Cruel (1339–1361)
* Blanca de Castella i Aragó, abadesa del monestir de las Huelgas (morta el 1375)
# Amram

Segons l'Èxode, capítol sisè, Amram (en hebreu עַמְרָם בן-עברית Amrām ben Qhath) fou el pare de Moisès i Aaron.

## A la Bíblia

Amram pertanyia a la tribu de Leví. Era fill de Quehat (Cahat) i net de Leví. Va néixer a Egipte i veié com els jueus perderen l'amistat del faraó fins a esdevenir esclaus dels egipcis. Es casà amb la seva tia paterna Joquèbed (Jocàbed) i tingueren tres fills: Aaron, Míriam i Moisès
Segons la tradició apòcrifa jueva, quan la seva esposa estava embarassada de tres mesos de Moisès, el faraó va redactar un edicte pel qual tots els nou-nats hebreus havien de ser llençats al Nil. Aleshores Amram va divorciar-se de Joquèbed i va anar-se'n de casa, però poc després la seva filla Míriam el va convèncer de tornar. Quan nasqué el fill, tres mesos fins que, per evitar ser descoberts, deixaren el nen en una cistella a les aigües del Nil.
Resultà que la cistella fou trobada per la filla del mateix faraó, que volgué adoptar el nen com a fill seu. Així, Amram pogué veure créixer el seu fill fins que, quan fou una mica més gran, el portà al palau del faraó i l'entregà a la filla del monarca. Segons el judaisme, Amram va sortir d'Egipte amb tot el poble hebreu guiat pel seu fill Moisès. Abans de sortir, juntament amb alguns ancians israelites, van desenterrar els cossos dels fills de Jacob i se'ls van endur per ser enterrats a la Terra Promesa. Amram morí durant l'Èxode pel desert a l'edat de cent trenta-set anys.

## A l'Alcorà

A l'Alcorà, Imran, arabització d'Amram, és esmentat fent referència a dos personatges diferents: Amram, pare de Moisès i Aaron, i Joaquim, pare de Maria, la mare de Jesús. Encara que els erudits musulmans han debatut sovint sobre a qui es refereix exactament aquest versicle, la majoria dels comentaristes clàssics i traductors moderns pensen que s'hi parla d'Amram, pare de Moisès i Aaron. Amram és venerat en tant que patriarca de l'islam. A la tercera sura es diu:
| « | Certament, Déu ha escollit Àdam, Nuh, Ibrahim i la família d'Imran per damunt dels altres, de tothom. | » |
| — Alcorà, sura 3 (Al Imran, La família d'Imran), aleia 33 |||

## Referències

* ↑ A la traducció de Monstserrat s'utilitza l'ortografia Cahat i Jocàbed: «Exòde». A: La Bíblia / versió dels textos originals i notes pels monjos de Montserrat.
* ↑ Èxode 6:18-20
* ↑ Míkel de Epalza (trad.). L'Alcorà. Barcelona: Proa, 2001, p. 110. ISBN 84-8256-958-9.
# Ahir, avui i demà

Ahir, avui i demà (títol original en italià: Ieri, oggi, domani) és una pel·lícula italiana dirigida per Vittorio de Sica, estrenada el 1963 i doblada al català.

## Argument

Pel·lícula en 3 parts: Adelina, Anna i Mara.
La primera història explica com una venedora de cigarretes aconsegueix esquivar una multa durant anys valent-se d'un subterfugi legal: les lleis italianes no permeten tancar a la presó per un delicte menor a una dona embarassada o en període post-part. Així que cada any Adelina porta un nou fill al món, fins que el seu marit queda esgotat i no pot complir, generant un divertit conflicte a la parella.
El segon episodi relata el conflicte d'una rica dona i la seva passió per un interessant periodista de classe mitjana. Al final, la diferència de classes i la frivolitat de la dama s'imposen amb un ruptura còmica, com si De Sica s'hagués penedit del to amb el qual va començar aquesta història en particular.
L'últim relat ens porta un personatge més estereotipat, la típica prostituta de “bon cor” que realitza la seva bona acció del dia en ajudar a la seva moralista veïna a que el seu net segueixi en el seminari.

## Repartiment

* Sophia Loren: Adelina Sbaratti / Anna Molteni / Mara
* Marcello Mastroianni: Carmine Sbaratti / Renzo / Augusto Rusconi
* Aldo Giuffrè: Pasquale Nardella (la part d'"Adelina")
* Agostino Salvietti: Dr. Verace (la part d'"Adelina")
* Lino Mattera: Amedeo Scapece (la part d'"Adelina")
* Silvia Monelli: Elivira Nardella (la part d'"Adelina")
* Armando Trovajoli: Giorgio Ferrario (la part d'"Anna")
* Tina Pica: Àvia Ferrario (la part de "Mara")
* Gianni Ridolfi: Umberto (la part de "Mara")

## Premis

* Oscar a la millor pel·lícula de parla no anglesa.
* BAFTA al millor actor per Marcello Mastroianni

## Referències

* ↑ Títol en català a Ésadir.cat
* ↑ «Ieri, oggi e domani». The New York Times.
# Stanislovas Narutavičius

Stanislovas Narutavičius pronunciació (?·pàg.), en polonès Stanisław Narutowicz (nascut el 2 de setembre de 1862, a Brėvikiai, Telšiai, Lituània - traspassat el 31 de desembre de 1932, a Kaunas, Lituània) fou un advocat i polític lituà, un dels vint signataris de la Declaració d'Independència de Lituània i germà del primer President de Polònia Gabriel Narutowicz. Fou també l'únic membre lituano-polonès del Consell de Lituània, del Parlament lituà provisional format a les darreries de la Primera Guerra Mundial. Es va suïcidar disparant-se un tret d'arma de foc.

## Enllaços externs

* (lituà) Biografia
# Olga Sokolova

Olga Anatólievna Sokolova (en rus: Ольга Анатольевна Соколова) (Velikiye Luki, óblast de Pskov, 26 de desembre de 1969) va ser una ciclista russa. Es va proclamar campiona del món en Contrarellotge per equips el 1993 i el 1994.

## Palmarès

* 1990
** Vencedora d'una etapa a la París-Bourges
* 1993
** Campiona del món en contrarellotge per equips (amb Valentina Polkhànova, Svetlana Bubnenkova i Aleksa Koliaseva)
** Vencedora de 3 etapes al Tour de Finisterre
* 1994
** Campiona del món en contrarellotge per equips (amb Valentina Polkhànova, Svetlana Bubnenkova i Aleksa Koliaseva)
** Vencedora de 2 etapes al Tour de Finisterre
** Vencedora d'una etapa al Gracia Tour

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Línia evolutiva de Nincada

Aquesta línia evolutiva de Pokémon inclou Nincada, Ninjask i Shedinja.

## Nincada

Nincada és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i tipus terra i evoluciona a Ninjask.

## Ninjask

Ninjask és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i tipus volador i evoluciona de Nincada.

## Shedinja

Shedinja és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus bestiola i tipus fantasma. Si el jugador té una Poké Ball a la motxilla i un espai buit a l'equip, Shedinja apareix a l'equip quan Nincada evoluciona a Ninjask.

## Referències

* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Nincada a Bulbapedia (anglès)
* Ninjask a Bulbapedia (anglès)
* Shedinja a Bulbapedia (anglès)
Espècies de Pokémon :
# Pontotoc

Pontotoc és una població dels Estats Units a l'estat de Mississipi. Segons el cens del 2000 tenia 5.253 habitants.

## Demografia

Segons el cens del 2000, Pontotoc tenia 5.253 habitants, 2.117 habitatges, i 1.441 famílies. La densitat de població era de 214,6 habitants per km².
Dels 2.117 habitatges en un 32,2% hi vivien nens de menys de 18 anys, en un 49,1% hi vivien parelles casades, en un 16% dones solteres, i en un 31,9% no eren unitats familiars. En el 29,2% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,7% tenia menys de 18 anys, un 8,6% entre 18 i 24, un 26,3% entre 25 i 44, un 21,5% de 45 a 60 i un 18% 65 anys o més.
L'edat mediana era de 37 anys. Per cada 100 dones de 18 o més anys hi havia 77,6 homes.
La renda mediana per habitatge era de 28.491 $ i la renda mediana per família de 39.306 $. Els homes tenien una renda mediana de 31.403 $ mentre que les dones 23.491 $. La renda per capita de la població era de 17.324 $. Entorn del 12% de les famílies i el 17,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Persones

* Cyrus Harris (1817-1888), governador chickasaw

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pontotoc». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Pontotoc». American Fact Finder. Oficina del Cens dels Estats Units, 12-01-2010.
# Blanca de Castella (1319)

Blanca de Castella (Alcocer, agost 1319 - Monestir de Santa María de Las Huelgas, 1375 $^{(Gregorià)}$) va ser una aristòcrata castellana, filla pòstuma de Pere de Castella i de Molina i de Maria d'Aragó i d'Anjou neta de Jaume II de Catalunya-Aragó.
Va planificar-se el seu matrimoni amb Alfons XI de Castella i, posteriorment amb el senyor de Biscaia però no es van concretar. La seva mare va retirar-se al al monestir de Sixena i després a Barcelona. Sembla que Blanca va esdevenir també monja d'aquell monestir i posteriorment va ser abadessa de Las Huelgas, on està enterrada.

## Referències

* ↑ «Blanca de Castella (1319)». Gran Enciclopèdia Catalana. Barcelona: Grup Enciclopèdia Catalana.
# Anabarilius alburnops

Anabarilius alburnops és una espècie de peix cipriniforme de la família dels ciprínids que es troba al sud-oest de la Xina.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zhou, W. i G.-H. Cui, 1992. Anabarilius brevianalis, a new species from the Jinshajiang River basin, China (Teleostei: Cyprinidae). Ichthyol. Explor. Freshwat. 3(1):49-54.
# Agron

Agron és el nom dels següents personatges:
Monarques:
* Agron de Lídia, rei de Lídia, regne hel·lenitzat de l'oest de l'Àsia Menor.
* Agron d'Il·líria, rei d'Il·líria, província romana i regne de la costa oriental de la mar Adriàtica.
# Sultanzâde İshak Bey

Sultanzâde İshak Bey fou amir o beg (bey) de la dinastia dels Karaman-oğhlu o Karamanoğulları, sovint anomenada també karamànida o dels karamànides. Era fill de Damad II İbrahim Bey i fou designat hereu pel seu pare, però abans de la mort d'aquest, aprofitant que estava greument malalt, un altre fill, Sultanzâde Pîr Ahmed Bey, va donar un cop d'estat amb suport de molts amirs de la zona de Konya, i va agafar el poder. Ishak i el seu pare van fugir a la fortalesa de Geveli, propera a Konya, però Ibrahim va morir abans d'arribar-hi.
Pir Ahmed va fer un pacte amb Ishak i es van repartir l'estat: Pir Ahmed rebia la major part amb Konya de capital, i Ishak tindria el Iç-Il amb Silifke de capital. Ishak però no estava satisfet i amb l'ajut d'Uzun Hasan dels aq qoyunlu, va expulsar de Konya al seu germanastre (avançat 1464 o principis de 1465); aquest es va refugiar amb l'otomà Mehmet II que li va cedir un contingent amb el qual va derrotar Ishak i va recuperar el poder (1465) incloent Silifke. Ishak es va refugiar amb Uzun Hasan però va morir el mateix 1465. Va deixar possiblement un fill de nom Ibrahim.

## Bibliografia

* Claude Cahen, Pre-Ottoman Turkey: a general survey of the material and spiritual culture and history c. 1071-1330, traducció de J. Jones-Williams (Nova York: Taplinger, 1968), 281-2.
Beilicats d'Anatòlia :